**BESZÁMOLÓ**

**AZ AGORA SZOMBATHELYI**

**KULTURÁLIS KÖZPONT**

**2021. ÉVI SZAKMAI MUNKÁJÁRÓL**

SZÉKHELY: 9700 Szombathely, Március 15 tér 5.

IGAZGATÓ: Horváth Zoltán

Készület: Szombathely, 2021. december 31..

**ÖSSZEFOGLALÓ AZ AGORA SZOMBATHELYI KULTURÁLIS KÖZPONT 2021. ÉVI SZAKMAI MUNKÁJÁRÓL**

Az intézmény 2007-ben jött létre, mint Szombathely Megyei Jogú Város közművelődési intézménye. Az AGORA központján (Március 15 tér 5.) az egész város területén, illetve elősorban telephelyein végzi kötelező közművelődési feladatait.

Az AGORA Szombathelyi Kulturális Központ telephelyei:

AGORA–Savaria Filmszínház 9700 Szombathely, Március 15 tér 5.

MMIK 9700 Szombathely, Ady tér 5.

KRESZ Park 9700 Szombathely, Brenner park

Víztorony 9700 Szombathely, Brenner park

Gyermeküdülő 9794 Felsőcsatár 851 hrsz.

Az AGORA a 1997. évi CXL. törvény (továbbiakban Kult. tv.) 78/B. §-ban megfogalmazott kulturális központ típusú intézmény, így a tevékenységében a közművelődési alapszolgáltatások teljes körét ellátta a 2021-es éveben is.

A Kult. tv-ben meghatározott hét alapszolgáltatás, a törvény 76. § (3) pontja szerint a következők:

*a)*művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása,

*b)*a közösségi és társadalmi részvétel fejlesztése,

*c)*az egész életre kiterjedő tanulás feltételeinek biztosítása,

*d)*a hagyományos közösségi kulturális értékek átörökítése feltételeinek biztosítása,

*e)*az amatőr alkotó- és előadó-művészeti tevékenység feltételeinek biztosítása,

*f)*a tehetséggondozás- és -fejlesztés feltételeinek biztosítása, valamint

*g)*a kulturális alapú gazdaságfejlesztés.

Intézményünk a fenti kötelező közművelődési alapszolgáltatásokon túl a TIOP-AGÓRA projektben vállalt 54 közösségi, kulturális funkciónak is megfelelt.

Központunk és a hozzá kapcsolódó telephelyek az év első felében a covid járvány miatt zárva tartott, októbertől a járványügyi szigorítások miatt rendezvényeink és tevékenységeink csak korlátozások mellett megtarthatók, amely kihatott tevékenységünkre.

2021 változást hozott az általunk működtetett épületegységekben is. Míg nyáron megnyílt a Víztorony, amely a nyitást követő hónapokban rendkívül népszerűvé vált a szombathelyi közönség és a turisták között, addig az MMIK épülete kikerült a telephelyeink közül, annak üzemeltetési feladatait egy újonnan alapított cég viszi tovább.

**AZ AGORA SZOMBATHELYI KULTURÁLIS KÖZPONT KÖZPONTI RENDEZVÉNYEI, A KRESZ PARK ÉS A GYERMEKÜDÜLŐ TELEPHELYEKKEL:**

|  |
| --- |
| **ISMERETTERJESZTÉS** |
| Tevékenységformák, módszerek | Tevékenység bemutatása, megvalósítás ideje/gyakorisága |
| Ismeretterjesztő előadások/gyermek, ifjúsági, felnőtt | **Világjárók-** ismeretterjesztő előadássorozat utazás, természettudomány, művészettörténet iránt érdeklődő diákoknak, felnőtteknek: földrajzi, történelmi és biológiai érdekességek. 1 alkalom/ online 2207 fő megtekintés. Marokkó, a királyi város - Várnainé Balogh Beáta, Utazás a kakukkos órák földjén - Dr. Kúti Zsuzsanna |
| Kultúrnövény: Megtekintés: 1305 fő. |
| **Online kvíz kérdések, totók:**Világnapok, ünnepek alkalmából több online kvíz került megosztása, elsősorban gyermekeknek, ifjúsági célcsoportnak szóló kérdések összeállításával.Víz világnapja: megtekintés: 1236 főMadarak és fák napja: 1105 főHúsvéti totó: 878 főAnyanyelv napja: 1202 fő |
| Online rendhagyó órák, előadások: ifjúsági célcsoport részére, irodalom és történelem és életmód témakörben.Jocó bácsi előadása: Költészet napja, Magyar Hősök napja, Megtekintés: 6072 fő.Nyáry Krisztián: József Attila előadás, megtekintés: 1407 fő.KEF program: Zacher Gábor előadása- megtekintés: 21 656 fő.KEF program: Steigervald Krisztián előadás - megtekintése: Szabó T. Anna, Dragomán György előadás - megtekintése: 3402 Ketten és külön **-** Szabó T. Anna, Szabadulógyakorlat című novelláskötetéről beszélget férjével,Dragomán Györggyel**.** Páros mágia - Dragomán György, Főzőskönyvéről beszélget feleségével Szabó T. Annával  |
| **Online Föld Napja program:** kvízek, online bemutatók, rajzpályázat megrendezése. megtekintés: 42 764 fő- |
| **KÉPZÉS** |
| Gyermek tanfolyam |  |
| **Ritmikus gimnasztika mozgásművészeti tanfolyam:** Mozgásművészeti csoport működtetése heti két alkalommal. A vírus helyzet miatt a csoportok 6 hónapon át tudtak működni, melyhez a KDG tornaterme, és az AGORA-MSH nagyterme állt rendelkezésre. Résztvevők száma: 70 fő/hó, összesen 48 alkalom /4 csoport. Bemutató: 11.15 |
| Felnőtt tanfolyamok | **Kosárfonó tanfolyam:** A Vas Megyei TIT Egyesülettel együttműködve 2 felnőtt tanfolyam szervezése történt meg. (2 tanfolyam/30 óra/5 alkalom). Az első tanfolyam még 2020-ban elindult, de egy megtartott foglalkozás után (az intézmény bezárása okán) mindkettő 2021-ben záródott le.  |
| **KIÁLLÍTÁS** |
| Amatőr művészeti kiállítás, hobbi kiállítás | **Óperenciás, Históriás, Suli-képek- amatőr pályázati kiállítás:**Óperenciás:405 beküldött pályamű/ 170 kiállított alkotás/ 22 díjazott. A pályázati kiírás még az online oktatás időszakában érkezett meg az intézményekhez, ennek ellenére szép számmal küldtek be pályaműveket Vas megyéből. Suli-képek-fotókon bemutatásra kerültek a diákok nem megszokott iskolai hétköznapjai és ünnepei. beérkezett és kiállított pályaművek: 12 db. Látogatók száma: 300 fő. A program az NKA Közművelődés Kollégiuma támogatásából valósult meg. |
| **Online kiállítások**: **Instagram kiállítás**- Sosztarits Luca ékszerkészítő, könyvkötő, tanár bemutatkozása - megtekintés: 12 363 fő,**“Opció”: S. Horváth Ildikó grafikusművész kiállítása** - kirakat kiállítás a Savaria Filmszínház üvegablakaiban- megtekintés: 18 309 fő,Rakat kiállítás- Az ELTE SEK Vizuális Művészeti Tanszék hallgatóinak tárlata - megtekintés: 4552 fő.  |
| **Fotoszintézis-** online fotópályázat Szombathely városában lakó vagy városunkban látogatóként, vendégként megforduló, fotózni szerető alkotók részére a Föld napja alkalmából: **…** fotó érkezettmegtekintés 47 875 fő |
| Műtárgy kiállítás |  |
| Műszaki, term.tudományi kiállítás | **Az érzékszervek világa:** Az interaktív kiállítás az az öt érzékszerv érdekességeit mutatta be különleges színes képes információs anyagokkal, interaktív játékokkal, aktivitásokkal, feladatokkal. Résztvevők száma: 220 fő. |
| Börze | **Hacuka Közösségi Vásár:** Együttműködési megállapodás keretében megvalósuló közösségi esemény, a járványhelyzet okozta korlátozások miatt mindössze 5 alkalommal került megrendezésre. Látogatók száma: 100-150 fő/alkalom.  |
| **KÖZÖSSÉGI SZOLGÁLTATÁS** |
| Információs tevékenység | Személyes, telefonos, e-mailes információszolgáltatás az intézmény nyitvatartási idejében: tájékoztatás programokról, jegyárakról, egyéb kulturális tartalmakról, városi információkról 3 telephely összesítésében - év/ 161 077 fő. |
| Kulturális információ szolgáltatás | Személyes, telefonos, emailes információszolgáltatás rendezvényekről, eseményekről, kulturális lehetőségekről, szolgáltatásokról, jegyértékesítés- év/3721 fő. |
| Közművelődési információhordozók, kiadványok | Reklám- és propaganda kiadványok, nyomtatott tájékoztató anyagok, plakát, szórólap, meghívó, műsorfüzet, stb. - év/ 6 465 példányszám/ 32 mutáció. |
| Informatikai, telematikai szolgáltatások | Saját honlap működtetése, összetett struktúra, rendszeresen frissülő tartalommal. Nyilvánosan elérhető szakmai adatbázis és digitalizált tartalom, online elérhetőséggel. Honlap látogatottság száma: 2000-3000 fő/nap. |
| Gyermekfelügyelet | Alkalmanként, rendezvényekhez kapcsolódóan - pandémia miatt elmaradt. |
| Információ közvetítés | Elektronikus újság, hírlevél megjelentetése- 1 mutáció/3 672 példányszám.Közösségi oldal működtetése, látogatottsága 5000 fő feletti. |
| Internet hozzáférés | Vezeték nélküli internet kapcsolat (mobilnet, Wifi, műholdas net), szélessávú adatátvitellel.4 db nyilvános internet terminál.Információk letöltések száma- év/222 415alkalom. |
| **MŰVELŐDŐ KÖZÖSSÉG** |
| Alkotó művelődési közösség |  |
| (Amatőr) művészeti csoport | **Sugár/Érintő csoport:** Heti rendszerességgel működő, fogyatékkal élő szombathelyi színjátszók köre. Résztvevők száma: 10 fő/alkalom. A járványügyi helyzetre való tekintettel szeptembertől decemberig 12 alkalom valósult meg.  |
| **Tárgyalkotó népművészeti csoport** | **Nemezelés szakkör:** Heti rendszerességgel működő, felnőtt szakkör, 1 csoport/átlag 5 fő/alkalom. Az NMI támogatásával induló szakkör decemberben indult, 3 foglalkozás valósult meg december végéig. |
| **Gyöngyfűző szakkör:** Heti rendszerességgel működő, felnőtt szakkör, 2 csoport/átlag 5 fő/alkalom. Az NMI támogatásával induló szakkör decemberben indult, 3 foglalkozás valósult meg december végéig. |
| **Mézeskalácskészítő szakkör:** Heti rendszerességgel működő, felnőtt szakkör, 2 csoport/átlag 5 fő/alkalom. Az NMI támogatásával induló szakkör decemberben indult, 2 foglalkozás valósult meg december végéig. |
| Klubok | **AGORA Baba- mama Klub:** Hetente 1 alkalommal működő 1-3 év közötti gyermekek és szüleik közössége. Résztvevők száma: 6-8 fő/alkalom. A járványügyi helyzetre való tekintettel szeptember-december hónapban 12 alkalommal valósult meg.  |
| **Kézműves Kuckó:** kreatív kézműves műhely foglalkozások családoknak szombatonként, a kézműves és anyag technikáinak bemutatásával. A járványügyi helyzet okozta korlátozások miatt összesen 14 alkalom valósult meg,átlagosan 14 fő részvételével. |
| Ifjúsági klub | **AGORA Ifjúsági Közösségi Tér:** a Szombathelyi Diákönkormányzat 3 alkalommal ülésezett (június, augusztus, szeptember). Résztvevők száma: 15 fő/alkalom. |
| Nyugdíjas klub | **Senior Repülőmodellezők Klubja:** a csoport nem igényelte. |
| Szakkör | **Repülőmodellező szakkör:** heti rendszerességgel működő szabadidős alkotó közösség, éves kompetenciafejlesztő tematikával, Csoportlétszám alkalmanként 6-7 fő. A járványügyi helyzet okozta korlátozások miatt a közösség 16 alkalommal tudott foglalkozást tartani. |
| **RENDEZVÉNYEK** |
| Műsoros rendezvények gyermek/ifjúsági/felnőtt | **Gyermeknap:** A frissen feloldott járványügyi korlátozások miatt egész napon át tartó, ültetett családi előadások és táncbemutatók várták a kisgyermekes családokat. Fabók Mancsi Bábszínháza, a Ziránó Színház, a Mesebolt Bábszínház 2 előadása mellett az Energy Dance Team bemutatói szórakoztatták a közönséget. Időpont: május 30. vasárnap 10.00-19.00 óraRésztvevők száma:300 fő  |
| **Mikulás Kuckója:** Idén újra lehetősége nyílt a gyerekeknek és családjaiknak a Mikulással való személyes találkozásra. Kísérő programként kreatív foglalkozáson vehettek részt a gyerkőcök a legkisebbek játszószobában játszhattak. Időpont: december 5. Résztvevők: 101 gyermek és családjaik, 350 fő |
| **Ünnepek, társadalmi rendezvények:**Az idei évben az ünnepségekhez kötődő rendezvények egy része offline, másik része online valósult meg az alábbiak szerint:01.22 - Magyar Kultúra Napja- .03.04 - Március 4-i bombázás megemlékezése- 03.15 - 1848/49 es forradalom és szabadságharc ünnepi műsora- 05.30 - Hősök napjaJelenléti programként valósult meg: 06.04. – Összetartozás napja08.20 - Államalapítás ünnepe 10.06 - Aradi vértanúk emléknapja 10.23 - 1956-os forradalom és szabadságharc megemlékezése Résztvevők száma: 50-150 fő/alkalom.11.13 - Szent Márton Gála – két év díjazottjai számára megrendezett gálaműsor, meghívott előadókkal, díjátadással és fogadással. Résztvevők száma: 780 fő. |
| Közösségi rendezvények- gyermek/ifjúsági/felnőtt | **Farsangoló, Bokréta** - **Hagyományőrző kézműves foglalkozás sorozatok:** anépi kultúra továbbörökítése, ismeret bővítése céljából, hagyományos népi mesterségek, falusi-városi munkák bemutatása (eszközök, technikák, szokások, kézműves tárgyak). Az egész évre tervezett 6 tematikus kézműves sorozat helyett a járványügyi helyzet miatt online megvalósultak:- **Farsang online:** a farsangi szokások, és néphagyományok felelevenítés online térben: farsangi kvíz készítése, arcfestő és jelmezpályázat meghirdetése, gipszálarc készítése házilag. Megvalósítás: 2021. február (9650 fő)- **Kézműves online:** Ünnepekhez, jeles napokhoz kötődő kézműves videók készítése pl. Nőnap- virágbox készítés (1483 fő), Március 15.- zokni lovacska készítés 2408 fő).- **AGORA- Szívposta:** Valentin napi üzenetküldés a AGORA- Savaria Filmszínház a LED-falon, valamint a köztéri digitális Citylight felületeken. Megvalósítás: 2021. február (7950 fő)- **Húsvét online:** online kézműves videók – posztórépa (1917 fő), pom-pom nyuszi (1547 fő); online kvíz a nemzetközi húsvéti szokások témakörben, vajaskalács készítése. Megvalósítás: 2021. április. megtekintés: 2253 fő)**- Szappankészítő online:**online megtekintés: 3948 fő.**Jelenléti módon valósult meg:****Szent Márton műhelye** - 4 féle (üveglámpás készítése sötétben világító festékkel, mézes liba sütése, Szent Márton köpeny festésezokni liba készítése) Márton naphoz kapcsolódó foglalkozás közül választhattak a jelentkező csoportok: 588 fő/30 csoport.  |
| **Családi játszóházak:** több órás hétvégi családi rendezvények színházi előadással, kézművességgel, bemutatókkal. Az éves tervben tervezett 5 alkalomhoz képest csak 1 alkalom (Családi könyves délután) valósult meg, a járványügyi korlátozások miatt. Résztvevők száma: 30 fő. **INTERAKTÍV TUDOMÁNY -** ismeretterjesztő interaktív program - Az érzékszervek világa A program az öt érzékszerv érdekességeit mutatta be különleges színes képes információs anyagokkal, interaktív játékokkal, aktivitásokkal, feladatokkal. Résztvevők száma: 175 fő. |
| **Érezd Szombathely családi rendezvények:****Víztorony családi program**Családi program a felújított Octopus Víztorony megnyitására.Programok: KRESZ verseny, sportbemutatók, mesevetélkedő, gyermekműsor, Fizika show, tűzoltó bemutató, buborékparty és még sok más szórakoztató és élménydús program kínált önfeledt kikapcsolódást a Brenner park árnyas fái alatt.A rendezvény ideje alatt ingyenesen volt látogatható az Octopus interaktív kiállítása is. Résztvevők száma: 500 fő.**Zöld Sziget** Családi program a fenntarthatóság és környezetvédelem jegyében.Helyszín: Csónakázó tó szigetProgramok: A színes kukák története - mesefoglalkozás Így Tedd Rá! játékokkal, dalokkal, tánccal. Mesebolt Bábszínház – A fabatkák kertje. Inci Finci játszóház, mozgás órák, zöld okos sarok, kézműves foglalkozások. Résztvevők száma: 500 fő.**Energy Jótékonysági Gála:** A Történelmi Témaparkban megrendezett szerkesztett műsor, szombathely tánccsoportjai és meghívott művészek közreműködésével. Résztvevők száma 820 fő. |
| **Toronymagasan családi nap:** A Kultúrházak éjjel. nappal országos rendezvénysorozat keretében megvalósuló program, mely az új intézményegység tevékenységét volt hivatott bemutatni és népszerűsíteni. A program elemei. családi játszóház, koncert, elemlámpás toronylátogatás. Résztvevők száma: 400 fő.. |
| **Autómentes nap:** Maradj egészséges, közlekedj fenntarthatóan!Szombathely Megyei Jogú Város és az AGORA Szombathelyi Kulturális Központ csatlakozva az Európai Mobilitási Hét programsorozatához Autómentes Napot szervez.Programok: Játékos ügyességi és sportversenyek (kerékpáros csapatverseny, egyéni roller, görkorcsolya, gördeszka ügyességi verseny) általános iskolák tanulói számára. Ügyességi futóbiciklis akadálypálya óvodásoknak. Résztvevők száma: 300 fő. |
| **Gyermek Kulturális Hét:** **Fabula meseíró pályázat** A meseíró pályázat célja a mese hagyományának, a magyar nyelv ápolásának, az írás-olvasás élményének erősítése volt. Az állatmesék témakörében mutathatta meg minden pályázó a tehetségét, létező, vagy akár kitalált szereplők részvételével. A pályázók köre: A pályázat elsősorban a Vas megyei gyermekeknek és felnőtteknek adott lehetőséget írói vénájuk kibontakoztatására, négy kategóriában.. A meghirdetett négy kategóriában összesen 57 pályamunkát kapott az AGORA Szombathelyi Kulturális Központ. A legtöbb mese a legifjabb, 6-10 éves korosztálytól érkezett, de nagyon sok alkotást küldtek a felnőtt korosztály meseírói vénával rendelkező képviselői is. A fennálló járványügyi intézkedések, és egyéb okok miatt az értékelés online zajlott, valamint a személyes találkozás hiánya miatt a pályázók e-mail-ben kaptak tájékoztatást a zsűri döntéséről. Online megtekintés: 26 964 fő.**Egy perc a kultúráért:** Szombathelyi és Vas megyei kötődésű művészek, közéleti személyiségek, ismert emberek fogalmazták saját gondolataikat és küldték el üzenetüket videó üzenet formájában a kultúráról. A programot fényfestés és a téren sétálók számára megzenésített versek kísérik. Online megtekintés. 159 681 fő. |
|  | **AGORAdomány program:**, adománygyűjtő kezdeményezés a szombathelyi kórház COVID osztályai részére, online megjelenéssel, a program szervezési és közvetítői feladatainak ellátásával. Célja a helyi kézművesek, kereskedők lehetőséghez juttatása az elmaradt karácsonyi vásárok okán. Időpontja: 2020. november 29. - 2021. január 10. A kezdeményezés eredménye: 52 db felajánlott adomány tárgy, 35 adományozó részvételével. Az adományozás a Szombathelyért Közalapítvány közreműködésével valósulhatott meg.Megtekintések:19 596 fő. |
| **Savaria Slam Poetry:** Ősszel ismét élőben folytatódott a szabad költészet műfajban versenyt és találkozót tartó fiataloknak szóló program. Szeptember-december. Résztvevők: 200 fő/4 alkalom.  |
| ***#*HASTAG**: közösségi sütés-főzéssel egybekötött beszélgetések helyi gasztrobloggerekkel, közös sütés-főzés bemutató. Résztvevők száma: 1 alkalom/28 fő.**Online hastag:**a járványügyi korlátozások miatt online tartalmak gyártása főzési folyamatokról,4 szakács, biokertész, háziasszony 6 alkalom/18 772 megtekintés. |
| Művészeti rendezvények gyermek/ifjúsági/felnőtt | **Online Költészet napja:** Nyáry Krisztián és Jocó bácsi (Balatoni József) költészeti tematikájú előadásai mellett vasi kötődésű személyiségek villantották meg lírai énjüket az AGORA Szombathelyi Kulturális Központ közösségi oldalain. A művészek, tudósok és zenészek mellett sportolók is megvillantották lírai hangjukat április 11-én, a magyar költészet napján. 19 neves, valamiképpen Szombathelyhez kötődő személyiség mondta el kedvenc költeményét videóra rögzítve. Láthattuk-hallhattuk a programban Perl Zoltán magyar válogatott kosárlabdázó, Korponay Zsófi énekes, előadóművész, Halmosi Péter magyar válogatott labdarúgó, háromszoros magyar bajnok és kétszeres magyar szuperkupa-győztes, Kálmán Olga szerkesztő, riporter, Kapitány Ágnes és Kapitány Gábor szociológusok, Pődör Rebeka, a Szombathelyi Kézilabda Klub és Akadémia NB I-es felnőtt csapatának játékosa, Likó Marcell zenész, dalszövegíró, Simonffy Péter vlogger, Ekler Luca világ- és Európa-bajnok paraatléta, dr. Simon Endréné Pável Judit tanár, Pável Ágoston költő lánya, Toshu – Szalay Gergő ifjú feltörekvő rapper, Bánhegyi Adrienn és Bánhegyi Adrienn és Bánhegyi Kata többszörös bajnok kötélugrók, Jordán Tamás színművész, a Weöres Színház alapító igazgatója, Vadas Zsuzsa Prima-díjas író, újságíró*,* forgatókönyvíró, a Lázár Tesók, Bányai Kelemen Barna színművész, a Fatal Error rockzenekar és Antonia Vai svéd-magyar énekes-dalszerző kedvenc költeményét. Online megtekintések száma: 54 743 fő. |
| **Szerda Esti Akusztik:** Az NKA Hangfoglaló Könnyűzene Támogató Program nyertes pályázata keretében megvalósuló könnyűzenei programsorozat, a különböző zenei műfajú zenekarok bemutatkozásának alkalmat teremtő rendezvénysorozat: 2021. július 7. Petruska2021. július 21. Antonia Vai2021. augusztus 11. Grecsó Krisztián - Kollár-Klemencz László2021. augusztus 25. Konyha2021. szeptember 8. Lázár tesók2021. szeptember 29. Fatal Error Trió Akusztik2021. október 13. Junkies akusztik\_Szekeres/Barbaró2021. október 27. Závada Péter & Ratkóczi Huba2021. november 10. Dresch Mihály Vonós Quartet2021. december 8. Premecz - Badics - Zádor trióNézőszám összesen: 396 fő. |
| **Tér-Zene program: 2021. december**A pályázati támogatásból megvalósuló programban 4 alkalommal szervezett koncertek: Melega Juli és Holdosi Attila koncert, Daniel Speer Band, Dénes Emőke és barátai koncert és Kendik Péter koncert. Látogatók száma: 1100 fő. |
| **Tánconline**: 20 egyesület, több mint 3 héten keresztül oktatóvideók által mutatkozott meg az AGORA facebook oldalán, ezekből aztán a Tánc Világnapjára (2020. április 29.) egy hatalmas videó állt össze.Közreműködtek: Amaya, Anette Balett, ELTE SEK Szökős Néptáncegyüttes, Energy Dance, Lorigo TSE, Savaria TSE stb.Megtekintés: 96 565 fő. |
| Szórakoztató rendezvények gyermek/felnőtt | **Koncertek:** Nagyszínpadi könnyűzenei koncertek szervezése és megrendezése. Megvalósult programok:05.10. országos Nyitány -120 fő09.09 Másha és a medve- 728 fő10.10 Voca People – 705 fő11.04. Zorán koncert- 1056 fő11.06 Kicsi Gesztenye Klub- 1000 fő12.28. Noxtalgia- 529 fő |
| **Felnőtt színházak:** Nagyszínházi produkciók szervezése és megrendezése. Megvalósult rendezvények: 06.02. Dumaszínház - Hadházi László- 787 fő08.21. Csányi Sándor önálló estje- 819 fő09.15. Dumaszínház - Kiss Ádám- 869 fő09.23. Almási Kitti- 698 fő10.14. Pál Feri előadása- 369 fő10.19. Dumaszínház - Aranyosi Péter- 729 fő12.30 Csányi Sándor önálló estje - 842 fő |
| **Egyéb nagyrendezvények, gálák:**WestStide táncbemutató- 610 főKezdőkör Néptáncbemutató- 116 főmagyar Táncbajnokság: 1427 főIsis Dance Open- 820 főJapán nap- 560 főWest Side karácsony: 598 főOrlay szalagavató- 820 fő |
| Táncház | **AGORA Táncház sorozat:** a Csoóri Sándor Program pályázati támogatásából megvalósuló népzenei koncertek, gyermek és felnőtt táncházak rendezése. Megvalósult program:AGORA Táncházi sorozat Szombathelyen - Határtalan muzsika: Dűvő zenekar lemezbemutató koncertje. Résztvevők száma:130 fő. |
| Fesztivál | **Forgószínpad AGORA Gyermek és Ifjúsági Művészeti Fesztivál 2021:** az NKA Közművelődés Kollégiuma támogatásával megvalósuló összművészeti fesztivál zsűrizéssel és díjazással. - Előadó-művészeti fesztivál kisiskolások, felső tagozatosok és középiskolások korcsoportban, 7 kategóriában (vers-, mese- és prózamondás, népdaléneklés, népi hangszer, mai dal, modern- és kortárs tánc és egyéb). Résztvevők száma: 300 fő.- Plántáló- Vas megyei ifjúsági film és videó pályázat. Résztvevők: 21 fő/14 alkotás. |
| Verseny, vetélkedő | **SzombatHELYBEN:** online interaktív városismereti játék meghirdetése és megvalósítása, a város történetéhez kapcsolódó és a Fő téren található ikonikus helyek, műemlékek bemutatásával és a helyszínhez kapcsolódó kérdéssel, 8 alkalommal. Megtekintés: 9564 fő. |
| Filmvetítés | **Plántáló pályázati program:** online megtekintés: 5032 fő.**Zenés kertmozi az emlékmű dombon:** Az Érezd Szombathelyt c. programsorozat keretében megrendezésre kerülő újszerű és hangulatos program, 2 alkalommal. Résztvevők száma. 1200 fő/nap. |
| **TÁBOROK** |
| Szaktábor | **AGORA Nyári Táborok:** 2 héten át, napi részvételi lehetőséget biztosító, egész napos szabadidős program és felügyelet 7-12 éves gyermekek számára. Programelemek: bel és kültéri játékok, kutyabemutató, sportversenyek, kézművesség. Résztvevők száma: 18 fő/hét. |
| **SZÁRMAZTATOTT SZOLGÁLTATÁS** |
| Rendezvényszervezésgyermek/ ifjúság | **Szüli-Napozó program:** helyszín és játékeszközök biztosítása szülinapot szervező családok részére. A program rendszeressé tételét és biztosítását a járványügyi helyzet nem tette lehetővé. A program ősszel tudott újra indulni, összesen 3 alkalommal. Résztvevők száma: 15 fő/alkalom |
| Bérbeadás / helyiség | **Felsőcsatári gyermeküdülő üzemeltetése: a** szezonális nyitva tartással működő bentlakásos gyermek- és ifjúsági szálláshely igénybevétele csökkentett volt, az igénybevevők köre elsősorban civil szervezetek és felnőtt csoportok voltak, átlag 2-4 napos igénybevétellel. Résztvevők száma: 356 fő/838 vendég éjszaka. |
| **KRESZ Park üzemeltetése:** A szezonális nyitva tartással működő szolgáltatás a park területén zajló Víztorony projekt építési munkái miatt 2021. július 1- és október 31. között üzemelt, összehangolva az Octopus víztorony nyitva tartásával. Résztvevők száma: Szent Márton kátxa használatával. 2095 fő, belépőjeggyel: 1757 fő.  |
| **Terembér: oktatás, képzés**A terembérletes szolgáltatási tevékenység keretében számos oktatás, képzés valósult meg 2021-ben is: körülbelül 50 csoportban, több mint 220 alkalommal, csaknem 5000 fő számára zajlott képzés, oktatás az intézményegységben. |
| **Terembér. programok, rendezvények:**Nagytermes bérlések keretében 3 koncert, 24 színházi, stand up előadás, mesejáték, bál és szalagavató bál, valamint 2 táncverseny valósult meg. Ezeken az eseményeken összesen kb. 24 ezer fő vett részt. |
|  | **Terembér: találkozók, szervezetek, stb.:**Az év során kb. 45 csoport, hozzávetőlegesen 110 alkalommal összesen 4000 fő részvételével valósított meg egyéb találkozókat, összejöveteleket. |
|  | **Büfé üzemeltetés:**Az AGORA - MSH büfészolgáltatása a havonta előre leadott igényeknek megfelelően rendezvényekhez kapcsolódva működött. A pandémiás lezárások idején természetesen a büfé is zárva tartott. |
| Bérbeadás/ eszközök | **Az intézmény tulajdonában álló eszközök:** Általában az intézményen belül megvalósuló nagyrendezvények, képzések, előadások zavartalan és professzionális megvalósításához kapcsolódóan adtuk bérbe eszközeinket, pl. például asztalok, székek, kiállítási paravánok, hangtechnikai eszközök. Néhány alkalommal intézményegységeinken kívül megvalósuló rendezvényekhez is rendelkezésre bocsátottuk eszközeinket eszközbérleti díj ellenében. |

**AGORA – SAVARIA FILMSZÍNHÁZ**

Az AGORA – Savaria Filmszínház működését a 2012. január 1-jétől hatályos filmtörvény, az art mozik minősítésének és a filmalkotások korhatár szerinti megjelölésének feltételeiről szóló 46/2007. (XII.29.) OKM rendelet szabályozza.

Az AGORA – Savaria Filmszínház műsorrendi filmeket két teremben, termenként átlag 6-8 előadással kínál naponta, melyeknek egy része zsánerfilm, nagyobb hányada művészfilm besorolású. A mozi a hét minden napján vetít, ünnepnapokon is. AGORA – Savaria Filmszínház mindkét vetítőterme digitalizált, a nagyteremben háromdimenziós filmtechnika is rendelkezésre áll.

2021-ben az elhúzódó járvány miatt az AGORA–Savaria Filmszínház a jogszabályoknak megfelelően csak május 6-án tudott ismét megnyitni. Mivel az országban számos mozi nem élt a nyitás lehetőségével, ezért a filmforgalmazók nem mertek új filmet indítani. 2021 májusában ezért a Savaria Filmszínháznak 266 előadáson mindössze 1208 nézője volt. A mozik látogatását ebben az időszakban a jogalkotó védettségi igazoláshoz kötötte, emiatt sokan távol maradtak a filmszínházaktól. 2021 júniusában a szabályozások miatt nem javultak a látogatottsági adataink, bár voltak nagy filmmegjelenések (Halálos iramban, Luca). Ebben a hónapban a mozinak 248 előadáson 1844 nézője volt.

2021 júliusában a jogszabályi könnyítések eredményeként jelentősen nőtt a nézőszám, és rohamosan javult a mozik filmellátása is. Ennek hatására júliusban 289 előadáson 3440 nézőt regisztráltunk. 2021 augusztusában a mozi látogatottsága szinten maradt, és 299 előadásra 3074 néző váltott jegyet. A 2021. szeptemberi szerény filmellátás és a szezonális hatás miatt 251 előadásra mindössze 2311-en érkeztek. 2021 októberében a nézőszám alakulásában jelentős javulást értünk el, 6304 látogatónk volt, ami csak alig maradt el a 2019. évi, járvány előtti október 6679 nézőjétől. A jelentős nézőszám-emelkedéshez hozzájárultak a tematikus programjaink és a közönségtalálkozók is. Novemberben viszont ismét erősödött a járvány, a jogszabály maszkviselési kötelezettséget írt elő a mozilátogatók számára. A maszk és a megfertőződéstől való félelem miatt a novemberi nézőszámok ismételten esni kezdtek. 2021 novemberében mindössze 2647 néző érkezett.

A szakmai programok 2021-ban három tematikus egységbe szerveződtek. A tematikus vetítések között a legfontosabbak az új magyar filmek és az európai díjnyertes alkotások bemutatása, valamint ezen alkotások több hetes műsoron tartása voltak. A filmszínház éves rendezvénytervében kiemelt szerepet kapott a különböző érdeklődési körökre és rétegigényre fókuszáló filmklub programok megszervezése és széles kínálat biztosítása is.

Pályázati támogatásból az alábbi fejlesztések valósultak meg:

Nagyterem: Teremvilágítás korszerűsítése. Led izzók cseréje, Online jegyértékesítő rendszer korszerűsítés.

Jávor Pál terem: Online jegyértékesítő rendszer korszerűsítés.

|  |
| --- |
| **MOZGÓKÉP TEVÉKENYSÉG** |
| Filmvetítés | **Műsorrendi filmvetítés:** Mozgókép tevékenység: 1993 előadás/ 26 348 fő, melyből art besorolású filmek: 1 128 előadás/ 12 258 fő. |
| **Szakmai programok, filmklubok - 2021. május – december időszaka:**2021. június 8. Speciális Filmklub újraindítása2021. június 17–19. Savaria Filmszemle2021. június 21. Urbanisztikai Nyári Egyetem – Városépítészeti filmvetítés2021. július 19. Ivy Filmklub indítása2021. július 19–25. Törőcsik Mari Filmhét2021. augusztus 8. Utcaművészeti Fesztivál – A Szombathelyi Művészeti Szakgimnázium növendékei filmjeinek vetítése2021. augusztus 28. A Borcímke-fogalmazó – Tóth Adrián filmjének bemutatója és közönségtalálkozója2021. szeptember 13–15. Szlovén Filmnapok2021. szeptember 14. Szent Ignác útján – díszbemutató és közönségtalálkozó. Vendégünk volt Tolvaly Ferenc filmrendező2021. szeptember 24. A feleségem története – Díszbemutató és közönségtalálkozó2021. szeptember 25. Fényüzenetek – Díszbemutató és közönségtalálkozó Marosi Ilona képzőművésszel2021. szeptember 25. Klímahét. A Honeyland és Az erdők ideje című filmek vetítése2021. szeptember 28–október 3. Frankofón Filmnapok2021. október 4. Jancsó 100 programsorozat indítása a Szegénylegények című filmmel2021. október 7–9. Országos Függetlenfilm Szemle2021. október 19. Az Őrségi Kitelepítéseket Kutató Egyesület kiállításának megnyitója – A Soha, sehol, senkinek című film vetítése2021. október 21–22. Nemzeti ünnep középiskoláknak. A Trezor, a Szabadság, különjárat és a Szamárköhögés című filmek vetítése2021. október 21. A holnap reménye – Tiszteletadás Gyöngyössy Imrének programsorozat indítása2021. október 25. Az Elkuxtuk című film közönségtalálkozója – Vendégünk Kálomista Gábor producer2021. október 29. Magyar Passió – Közönségtalálkozó Eperjes Károly színésszel2021. október 29. Kábítószerügyi Egyeztető Fórum – A Toxikoma című film vetítése2021. november 4. A Honderű Asztaltársaság Filmklubja – A Trezor című film vetítése2021. november 10–12. Verzió Emberjogi Dokumentumfilm Fesztivál2021. november 14. Európai Artmozi Nap2021. november 18. Golimpia – Az Egy mindenkiért című Szilágyi Áron portréfilm vetítése2021. december 3. A Jóisten tenyerén – Törőcsik Mari; Könyvbemutató, az Aurora Borealis – Északi fény című film bemutatója  |
| **Filmklub programok:**- **Képzőművészeti sorozat:** A művészet templomai című ismeretterjesztő filmsorozatból kiválogattuk a festőművészeket időrendi sorrendben. Az előadások előtt Tóth Csaba Munkácsy-díjas festőművész tartott bevezetőt a filmek előtt. 2 alkalom.- **Műhely mozi:** Fiataloknak szóló filmklub sorozat, az előadások előtt bevezetővel és beszélgetéssel, a pandémiás helyzet miatt idén csak 2 alkalommal.- **Ezüstkor Filmklub:** A nyugdíjas korosztály számára szervezett, civil szervezettel együttműködésben megvalósuló, az aktív időskor jegyében szervezett program, mely többnyire teltházzal zajlik, 8 alkalommal.- **Speciális Filmklub:** A szombathelyi Speciális Mozgókép Egyesülettel közösen, a sajátos nevelési igényű gyerekeknek szerveztünk mozgókép program és bemutatkozási lehetőség, 7 alkalommal.- -**Alternatív tartalmak:** A mozik számára évek óta elérhetőek az úgynevezett mozgóképes alternatív tartalmak, amelyek jórészt koncerteket, operákat és táncelőadásokat jelentenek: 6 alkalom. |
| **KIÁLLÍTÁS** |
| Fotó kiállítás | **Akvarell kiállítás-** amatőr alkotó bemutatkozó kiállítása: online- megtekintés száma. 1200 fő.**Rakat kiállítás**: online-. megtekintés száma 4552 fő.**S. Horváth Ildikó képzőművész kirakat kiállítása:** online-. megtekintés száma 18 309 fő. |
| Műszaki kiállítás |  |
| **RENDEZVÉNYEK** |
|  | **Egyéb, együttműködésben vagy terembérletben megvalósuló rendezvények:** 06. 17-19: Savaria Filmszemle 122 látogató06. 21: Urbanisztikai Nyári Egyetem 32 látogató06.29: Semmelweis Nap 180 látogató06. 30: Kiállítás megnyitó az árkádok alatt 18 látogató 07.07: Vasutasnap 144 látogató07.14: Kiállítás megnyitó 24 látogató 08.08: Utcaművészeti Fesztivál 42 látogató09.01: ELTE tanévnyitó 350 látogató09.15: Vadas Zsuzsa 93 látogató09.24-26: Kultúrházak éjjel-nappal rendezvény 143 09. 25: Klímahét 18 látogató10. 7-9: Országos Független Filmszemle 83 látogató10. 15: Doszpoth Péter 248 látogató 10..26: Trtko előadás 285 látogató11.03: Csernus előadás 311 látogató11.13: Bye Alex Koncert 543 látogató11.18: Golimpia ELTE Sportudományi Intézet sportszakmai nap 143 látogató11.26: Szeretet-szerelem VASI Amatőr alkotók kiállítása 56 látogató12.03: Könyvbemutató 54 látogató |
| **SZÁRMAZTATOTT SZOLGÁLTATÁS** |
| Bérbeadás / helyiség | **Termek bérbeadása:** felnőtt koncertek, iskolai rendezvények, előadások, szabadegyetemek, konferenciák, stb. Résztvevők: 35 alkalom/ 3490 fő |
| **Büfé üzemeltetés:**Az büfészolgáltatás szerződés alapján működött A pandémiás lezárások idején természetesen a büfé is zárva tartott. |

**OCTOPUS–VÍZTORONY**

**A torony és az interaktív kiállítást** látogatók létszáma: 5 045 fő.

**Megvalósult közművelődési programok:**

07.01. Sajtótájékoztató a Víztorony különtermében

07.17. Érezd Szombathelyt, Víztorony nyitogató

07.21. Az online világ sötét oldala

08.02.-08.06. Nyári tábor és élménynapok az Octopus Víztoronyban és a KRESZ parkban 08.03. Idegenforgalmi Bizottság látogatása

08.06. Víztorony estek- Színek, illatok -szépségápolás az Avonnal

08.13. Víztorony estek-Hova utazzunk?

08.18. A szombathelyi Szent István szobor reinkarnációja (Top)

08.27. Víztorony estek- Verses, zenés előadás Kelemen Zoltán és Varga Richárd saját műveiből

08.28 - 29. KRESZ park – Kalandjáték Savariában

09.23. Toronymagasan kiállítás megnyitó

09.25. Toronymagasan lépcsőfutás

 09.25. Aptív kisautók átadása és Tűz-víz-repülő- Városrészi nap

10.01. Rózsaszín a Víztorony: külső helyszínen –

10.15. Bisztró bérlése - Workshop/borkóstoló

10.30. Bisztró bérlése Halloween buli

11.05. PEDELEC: élmény, kikapcsolódás, sport, közlekedés (TOP)

11.17. Zseboroszlán Alapítvány koraszülöttek világnapja

12.02. Építészkamara kiállítása és Jubileumi díjátadója

**A programok látogatói létszáma:** 1 757 fő.

**MMIK**

Az MMIK-ban a tavalyi évben a várható és bekövetkezett fenntartóváltás miatt már nem szerveztünk programokat 2021-ben. Az iroda- és helységbérlőink, terembérlőink működtek azokban a hónapokban, amikor már engedélyezett volt a kulturális intézmények nyitvatartása.

**PÁLYÁZATI TEVÉKENYSÉG 2021**

**NYERTES, MEGVALÓSÍTÁS ALATT ÁLLÓ PÁLYÁZATOK**

**Az AGORA – Savaria Filmszínház szakmai programjai és programjai promóciójának támogatása, közönségkapcsolatainak javítása**

Pályázat kiíró: NKA Filmművészet Kollégiuma

Megvalósítási időszak: 2020.09.01-2022.05.01

Elnyert támogatás: 3.200.000 Ft

2022-es évi maradvány: 2.500.000 Ft

Program bemutatása: Art moziként és hagyományos vetítőhelyként, az AGORA-Savaria Filmszínház egyik legfontosabb feladatának tartja a magyar filmek szombathelyi bemutatását, lehetőségeink szerint, alkotóik meghívását. Programkínálatunkban a magyar filmek bemutatásán túl, kiemelt figyelmet fordítunk az európai filmekre is. Az általános és középiskolai korosztály számára gyakori az intézményünk által kínált és szervezett vetítések. Filmklubjaink lehetőséget kínálnak a különböző korosztályú és érdeklődési körű nézőink megszólítására. Az igényelt támogatás jelentős részét reklám, PR- és marketing költségekre, előadói megbízási tiszteletdíjak, előadói és közreműködői szakértői díjak, grafikai és nyomdaköltségek kifizetésére költjük.

**ÚJ(AGO)RA Gondolva 2. – Csapatépítő tréningsorozat az AGORA Szombathelyi Kulturális Központ munkatársai részére**

Pályázat kiíró: NKA Közművelődés Kollégiuma

Megvalósítási időszak: 2021.09.01-2022.05.01

Elnyert támogatás: 300.000 Ft

2022-es évi maradvány: 300.000 Ft

Program bemutatása: Az elmúlt évek folyamatos – a szervezeti működésünket jelentősen befolyásoló – változást jelentettek intézményünk életében. 2020: az év elején vezető váltás történt intézményünkben. Az ezzel kapcsolatos változások egy időben indultak el a COVID-19 miatti leállás és az ezzel együtt járó újragondolt élethelyzettel. 2021: a tavalyi évre is rányomta még bélyegét a COVID-19 miatti leállás. A vízió a jövőről szól és a "miért?" kérdésre ad választ. Azaz azt foglalja össze, hogy milyen lesz az AGORA 10-15 év múlva és mindezzel mihez, milyen társadalmi, közösségi, kulturális folyamatokhoz, változásokhoz kíván hozzájárulni. A küldetés pedig a jelenről és a "hogyan?" kérdéséről szól. Azaz azt foglalja össze, hogy a kívánt állapotot, de leginkább az elérni kívánt társadalmi, közösségi, kulturális változásokat milyen, (csak) az AGORA-ra jellemző tevékenységekkel kívánjuk elérni. Úgyis fogalmazhatnánk, hogy míg a vízió az irányt jelöli ki, addig a küldetés az odavezető utat. A megvalósítás módszertana 2\*8 órás workshopok tartása. Célunk, hogy munkatársi csapatunk képes legyen kreatív, innovatív munkára, új módszerek és tevékenységek kidolgozására és működtetésére, továbbá szakmai partnereinket is bevonó- társadalmasított, közösségi alapú- alkalmazására.

**Az AGORA – Savaria Filmszínház szakmai programjai promóciójának támogatása, közönségkapcsolatainak támogatása**

Pályázat kiíró: NKA Filmművészet Kollégiuma

Megvalósítási időszak: 2022.01.01-2022.09.30.

Elnyert támogatás: 3.200.000 Ft

2022-es évi maradvány: 3.200.000 Ft

Program bemutatása: Art moziként és hagyományos vetítőhelyként, az AGORA-Savaria Filmszínház egyik legfontosabb feladatának tartja a magyar filmek szombathelyi bemutatását, lehetőségeink szerint, alkotóik meghívását. Programkínálatunkban a magyar filmek bemutatásán túl, kiemelt figyelmet fordítunk az európai filmekre is. Az általános és középiskolai korosztály számára gyakori az intézményünk által kínált és szervezett vetítések. Filmklubjaink lehetőséget kínálnak a különböző korosztályú és érdeklődési körű nézőink megszólítására. Az igényelt támogatás jelentős részét reklám, PR- és marketing költségekre, előadói megbízási tiszteletdíjak, előadói és közreműködői szakértői díjak, grafikai és nyomdaköltségek kifizetésére költjük.

**Az AGORA – Savaria Filmszínház technikai fejlesztése, az elért színvonal megőrzése**

Pályázat kiíró: NKA Filmművészet Kollégiuma

Megvalósítási időszak: 2022.01.01-2022.06.30.

Elnyert támogatás: 2.000.000 Ft

2022-es évi maradvány: 2.000.000 Ft

Program bemutatása: Az AGORA–Savaria Filmszínház két „art” besorolású mozi teremmel rendelkezik, az 57 fős Jávor Pál Teremmel és a 348 fős Nagyteremmel. 2012-ben szakminisztériumi, önkormányzati és uniós támogatással mindkét termet sikerült digitalizálni. Évről-évre folyamatos a fejlesztés mindkét teremben, köszönhetően az NKA és az Emberi Erőforrások Minisztérium pályázati támogatásainak. Megtörtént a Jávor Pál terem székeinek a cseréje, elkészült a nagyterem lépcsővilágítása, megújult, korszerűsödött az online jegykiadó- és foglaló rendszer. Jelen pályázat keretében a nagyteremben CP950-es hangprocesszor beszerzésére kerül sor, a Jávor Pál teremben 2db Sennheiser XSV1-835 Dual B: 614-638 MHz 2 csatornás, vezeték nélküli mikrofon és egy nagyteljesítményű laptop beszerzése történik. A nagytermi eszközbeszerzéssel a hangrendszer működése üzembiztossá válik. A vezeték nélküli mikrofonok beszerzésétől azt reméljük, hogy a hangosítási feladatainkat professzionális szinten tudjuk majd ellátni. Az elmúlt évek technikai fejlődésének következményeként a meglévő laptopjaink elavulttá váltak, ezért a támogatásból egy nagyteljesítményű, a kor kihívásainak is megfelelő, a legkorszerűbb processzorral és videokártyával, memóriával rendelkező laptop megvásárlására kerül sor. Az új laptopot rendszerbe helyezéssel gépházi filmvetítésre is tudjuk használni.

**DigIT – AGORA – Okos város, okos közösségek – Konzorciumi partner**

Fő pályázó: Szombathely Megyei Jogú Város Önkormányzata

Megvalósítási időszak: 2021.05.01-2022.12.31.

Teljes támogatás: 26.996.280 Ft

2022-es évi maradvány: 20.000.000 Ft

Program bemutatása: Szombathely város számtalan közösségi térrel rendelkezik, amelyek alkalmasak arra, hogy találkozási pontok legyenek, a közösségi kultúra, a tudásszerzés és szórakozási, mozgási lehetőségek helyszíneivé váljanak. A CLLD keretében jelentős forrás kerül felhasználásra e közösségi terek fizikai fejlesztésére, felújítására, de nagyon fontos, hogy a fizikai tér megléte mellett olyan kezdeményezések is teret kapjanak, amelyek segítik megtölteni élettel ezeket. A projekt keretében kiemelt szerepet szánunk az ismeretterjesztésnek. AGORA szakmai programelemek: Köz-játék – Játszótéri közösségek, Interaktív tudomány, Digitális ÉlményTér, Digi-Lét-Kérdések. Mind a 4 célcsoporti réteg aktív bevonása a cél, gyermek és ifjúsági korosztály (4-17 év), fiatal felnőtt korosztály (18-40 év), aktív korúak (41-65 év) és az idősödő korosztály (65 év felettiek). Az érintett célcsoportok tagjai aktívan részt vesznek a közösségi akciókban, a tudásbővítő és kompetencianövelő programsorozat hatására magabiztosabban mozognak majd a modern, digitális világban. A programok mindegyik nyitott és ingyenes a szombathelyiek számára.

**TOP – Identitás pályázat – Helyi identitás és kohézió erősítése Szombathelyen - Konzorciumi partner**

Pályázat kiíró: Pénzügyminisztérium képviseletében eljáró Magyar Államkincstár Vas Megyei Igazgatósága

Fő pályázó: Savaria Városfejlesztési Nonprofit Kft.

Megvalósítási időszak: 2019.04.01-2022.11.30.

Elnyert támogatás: 362.000.000 Ft

Program bemutatása: A projekt átfogó célja a helyi közösségek kezdeményező- és cselekvőképességének megerősítése. Specifikus célok a helyi identitás és kohézió erősítése, a helyi közösségi és kulturális élet erősítése és közösségi szerepvállalás erősítése. A specifikus célok elérése érdekében 6 részcél került meghatározásra: 1. A helyi közösségi és kulturális igények átfogó feltérképezése, 2. A helytörténeti értékmegőrző- gyűjtő tevékenységek kiterjesztése, 3. Az intézményi, szervezeti együttműködések elősegítése, 4. Újszerű, vonzó közösségi programok szervezése minden korosztálynak, 5. A közösségi tájékoztatás lehetőségeinek kiszélesítése, 6. A helyi közösségi élet fórumainak bővítése. A projekt megvalósításának célcsoportját Szombathely minden városrésze és teljes lakossága képezi, a tevékenységek 6 célterületen kerülnek megvalósításra: 1. Célterület: Belváros, 2. Célterület: Derkovits lakótelep, 3. Célterület: Északi városrész, 4. Célterület: Nyugati városrész, 5. Célterület: Déli városrész, 6. Célterület: Keleti városrész

**Kulturális bérfejlesztés támogatása AGORA**

Pályázat kiíró: Emberi Erőforrás Támogatáskezelő

Megvalósítási időszak: 2022.01.01-2022.12.31.

Teljes támogatás: 24.570.576 Ft

2022-es évi maradvány: 24.570.576 Ft

Program bemutatása: A kulturális ágazatban közfeladatot ellátók számára 20 %-os béremelés megvalósítása a kulturális ágazatot érintő bérfejlesztésről szóló 682/2021. (XII.6.) Korm.rendeletben meghatározottak szerint. Jogszabály szerint, 33 kolléga bérfejlesztését teszi lehetővé a pályázat.

**BÍRÁLAT ALATT ÁLLÓ PÁLYÁZATOK**

**AGORA Gyermek és Ifjúsági Művészeti Fesztivál 2022**

**Művészeti bemutatók és kiállítás Szombathely és Vas megye fiataljai részére**

Pályázat kiíró: NKA Közművelődés Kollégiuma

Megvalósítási időszak: 2022.04.01-2022.05.31.

Igényelt támogatás: 1.000.000 Ft

Program bemutatása: Intézményünkben a tehetséggondozás feladata a kötelező alaptevékenységek közé tartozik, kiemelt szinten kezeli a tehetséges fiatalokkal való foglalkozást ezért a fesztivál Szombathely város és járás területén, valamint a Vas megyében élő diákok művészeti tevékenységének felkutatását és bemutatását tűzte ki célul. Hosszú távú stratégiája: kulturális értékek, kulturális minták felszínre hozása, előtérbe helyezése, melyek ízlésformáló hatásúak, a célcsoport műveltségi fejlődését befolyásolják, és választható kulturális magatartást közvetítenek. Rövid távú célja, hogy a kiemelkedő teljesítményt nyújtó fiatalok esélyt kapjanak a szélesebb régióban való bemutatkozásra, s felhívjuk a figyelmet a velük való további fejlesztő munkára, a fejlesztés irányára. A program elemei: 1. Képzőművészeti pályázat és bemutató – 2022. április-május/3-4 hét, 2. Előadó művészeti bemutatók – 2022. május/ 2 nap, 3. PLÁNtáló – film- és videóművészeti bemutató – 2022. május/1nap. Az igényelt támogatást reklám, PR- és marketing költségekre, előadói megbízási tiszteletdíjak, előadói és közreműködői szakértői díjak, grafikai és nyomdaköltségek kifizetésére tervezzük költeni.

**AGORA – Művészterasz – Közösségfejlesztő programsorozat 3 alkalommal, népzenei, irodalmi és slam poetry terasz rendezvényekkel**

Pályázat kiíró: NKA Közművelődés Kollégiuma

Megvalósítási időszak: 2022.07.01-2022.10.01.

Igényelt támogatás: 1.000.000 Ft

Program bemutatása: Az AGORA Savaria Nonprofit Kft. három alkalomból álló közösségfejlesztő, kamarajellegű programsorozattal tervezi megszólítani a művészetre vágyókat. A programsorozatban intézményünk a széles skálán mozgó művészeti tevékenységeket – irodalom, zene, színház, stb. – kívánja támogatni és bevonni, hazai népszerű szakmai előadók közreműködésével. Programsorozatunkban két interaktív koncertet és egy slam poetry estet kívánunk megrendezni. A koncertek helyszínéül a Víztorony teraszát, a slam poetry esthez pedig az AGORA-Művelődési és Sportház teraszudvarát választottuk. 2022. július: AGORA – Octopus Víztorony terasz: Interaktív népzenei gyerekprogram, 2022. augusztus: AGORA – Octopus Víztorony terasz: Irodalmi-zenei est, 2022. szeptember: AGORA-Művelődési és Sportház terasz: Slam poetry est országosan elismert kortárs előadók bevonásával. Az igényelt támogatást az előadók és szakmai közreműködők tiszteletdíjainak kifizetésére tervezzük költeni.

**Szerda Esti Akusztik – Rendszeres élőzenei koncertprogram megvalósítása a szombathelyi AGORA – Művelődési és Sportházban**

Pályázat kiíró: NKA Hangfoglaló Könnyűzene Támogató Program Kollégiuma

Megvalósítási időszak: 2022.01.01-2022.12.31.

Igényelt támogatás: 3.000.000 Ft

Program bemutatása: Az AGORA Szombathelyi Kulturális Központot intézményi adottságai és szakmai, szervezői háttere különböző stílusú zenei rendezvények megtartására teszik alkalmassá. Egy sajátos, több helyszínen működő zenei klub kialakítása volt az elképzelésünk, amely sikeresen meg is valósult. Az AGORA kiváló kapcsolatokat alakított ki a zenekarokkal, akik visszatérő vendégei Szombathelynek. A zenei kínálat mindig is széles skálán mozgott, a könnyűzenétől egészen az „extrém” zenei megnyilvánulásokig, a rockzenétől, a világzenén át egészen a népzenéig. A koncertsorozat a szombathelyi AGORA – Művelődési és Sportház felújított aulájában, nagyobb látogatói létszám esetén a színházteremben kerül megvalósításra. A programok kialakításánál fontos szempont a különböző korosztályi igények kielégítése és az új „zenei trendek” figyelembevétele. Az AGORA könnyűzenei koncertjei–terveink szerint a Hangfoglaló Könnyűzene Támogató Programban való részvétel esetén –egységes marketingarculatot kapnak: közös plakát; az AGORA által megvalósított koncertek egy egységes fantázianevet kapnak; közös marketingakciók végrehajtása a helyi médiában. Az igényelt támogatásból elsősorban a 10 koncert fellépőinek tiszteletdíját kívánjuk fedezni.

**BEADÁSRA KERÜLŐ PÁLYÁZATOK:**

**Az „art” mozik infrastruktúrális fejlesztése, az „art” mozik technikai színvonalának megőrzése, ill. növelése, az „art” mozihálózat fennmaradásának biztosítása érdekében.**

Pályázat kiíró: NKA Filmművészet Kollégiuma

Megvalósítási időszak: 2022.05.31-2022.11.30.

Igényelhető támogatás: 1.000.000 Ft / „art” moziterem

Benyújtási határidő: 2022. március 22. éjfél

**EGYÉB TÁMOGATOTT PROGRAMOK:**

**ASzakkör**

Támogató: Nemzeti Művelődési Intézet

Megvalósítási időszak: 2021.09.01-2022.05.31.

Rendelkezésre álló összeg: 7.000.000 Ft

2022-es évi maradvány: 6.720.000 Ft

Program bemutatása: Az AGORA Savaria Nonprofit Kft. központi térként, „agoraként” biztosítja a közösségi művelődési lehetőségeket, a közösségi kultúra és a minőségi szórakozás fellegvára, mindemellett pedig a hagyományos közművelődési tevékenységek – szakkörök, klubok, előadások, művelődő közösségek otthona. A hagyományos értékek őrzése és felmutatása mellett kiemelt feladata az új típusú kreatív tevékenységek és szolgáltatások kidolgozása, megvalósítása. A következő művelődő közösségek megszervezését végezzük a program keretében: gyöngyfűzés, mézeskalács-készítés, nemezelés. A szakkörök célcsoportjai gyermek- és ifjúsági célcsoport (7-18 év), felnőtt célcsoport (18 év felettiek). A rendelkezésre álló összegből eszközbeszerzés, anyagok vásárlása, marketingköltségek és oktatói díjak kerülnek kifizetésre.

**Tér – Zene Program Szombathelyen**

Pályázat kiíró: Emberi Erőforrás Minisztérium

Fő pályázó: Szombathely Megyei jogú Város Önkormányzata

Megvalósítási időszak: 2021.07.01-2022.06.30.

Rendelkezésre álló összeg: 7.000.000 Ft (ebből AGORA: 3.750.000 Ft)

2022-es évi maradvány: 3.310.000 Ft

Program bemutatása: A Tér-Zene Szombathelyen című program a város megbízásából az előadó-művészeti szervezeteket bemutató és támogató 30 koncert megszervezését és megvalósítását az AGORA Savaria Nonprofit Kft. és az MMIK Kft. valósítja meg. Célunk, hogy a köztereken megtartott koncertekkel mindenki számára hozzáférhető, ingyenes zenei élményt adjunk a város lakosságának. Az AGORA szervezésében 2022-ben 11 koncert kerül megvalósításra, melynek helyszíne az AGORA – Művelődési és Sportház előtti tér jóidőben, míg rossz idő esetén az aulában kerülnek megrendezésre a koncertek.

Szombathely, 2021. december 31.

Horváth Zoltán

igazgató, AGORA Szombathelyi Kulturális Központ